Cubas visepresident

Republikken Cubas visepresident er det nest høyeste embetet i det cubanske statsapparatet etter republikkens president. Det konstituerende dokumentet til embetet er Cubas grunnlov som trådte i kraft 10. april 2019. Landet har hatt tre andre grunnlover (som trådde i kraft 1901, 1940 og 1976) der grunnloven fra 1976 medførte en omorganisering av rollen. Opp gjennom årene har embetet hatt forskjellige navn; kjent som «Republikken Cubas visepresident» før Den cubanske revolusjonen og som «Statsrådets første visepresident» og «Statsrådets visepresident» i perioden 1976–2019 før embetet fikk sitt nåværende navn i 2019.
Visepresidenten blir valgt på åremål av Nasjonalforsamlingen for folkemakten (NFFM), landets lovgivende forsamling. Et åremål (en periode) varer fem år om ikke NFFM forskyver valget. For å kunne stille til valg må man ha minst fylt 35 år, nyte fulle sivile og politiske rettigheter, være cubansk statsborger ved fødsel og ikke ha holde annet statsborgerskap. Likeledes må man være under 60 år for å bli valgt til en første periode (men det gjelder ikke for andre valgperiode). Visepresidenten har kun arbeidsoppgaver delegert av presidenten. I tilfeller der presidenten er fraværende grunnet sykdom eller av annen grunn ikke kan utføre sine plikter vil visepresidenten bli utpekt til fungerende president. Om presidenten ikke klarer å fullføre sine plikter vil presidenten av NFFM ta over rollen som fungerende president inntil den lovgivende forsamlingen velger ny president.
Grunnloven vedtatt i 1976 etablerte to visepresident embeter; «Statsrådets første visepresident» og «Statsrådets visepresident». I hver valgperiode var det kun en «Statsrådets første visepresident», men opptil seks av statsrådets visepresidenter. Til sammen tjenestegjorde 19 personer som «Statsrådets visepresident» i perioden 1976–2019, men kun fire «Statsrådets første visepresident». Dette visepresident systemet ble oppløst i 2019 og erstattet med et mer tradisjonelt system der det kun er en visepresident.
36 personer har blitt utnevnt til visepresident i henhold til grunnloven. Raúl Castro er den lengstsittende visepresidenten, og var i stillingen 31 år og 84 dager. Domingo Méndez Capote er embetsmannen som har besatt stillingen kortest og satt i 270 dager. Av visepresidentene er det kun to stykker som har fungert som fungerende presidenter over tid i presidentens fravær; det er Raúl Castro i 2006–2008 og Anselmo Alliegro y Milá etter at Fulgencio Batista flyktet landet. Ramiro Valdés Menéndez er den eneste embetsmannen som har blitt gjenvalgt til visepresident etter å ha forlatt vervet (han var visepresident 1976–1986 og 2013–2019).


== Republikken Cubas visepresidenter (1902–1959) ==


== Statsrådet (1976–2019) ==


=== Første visepresidenter ===


=== Visepresidenter ===


== Republikken Cubas visepresident (2019 utover) ==


== Referanser ==


== Kilder ==
Embetsholdere, tidsperioden de satt, deres visepresidenter, politisk tilhørighet og titlene, samt plikter og ansvarsområde til dagens president blir kildet av referansene under: 

«Cuba's Constitution of 2019» (PDF). Council on Hemispheric Affairs. Besøkt 19. oktober 2019. 
Martinez, Alejandro. «Presidentes de la República de Cuba desde 1902 hasta el presente» (spansk). cubaenmiami.com. Besøkt 18. oktober 2019. 
Stab skribent. «I LEGISLATURA (1976–1981)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «II ILEGISLATURA (1981–1986)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «III LEGISLATURA (1986–1993)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «IV LEGISLATURA (1993–1998)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «V LEGISLATURA (1998–2003)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «VI LEGISLATURA (2003–2008)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «VII LEGISLATURA (2008–2013)» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «SESIÓN CONSTITUTIVA» (spansk). Nasjonalforsamlingen for folkemakten. Besøkt 18. oktober 2019. 
Stab skribent. «Minuto a minuto: Desarrollo de la Sesión Extraordinaria de la Asamblea Nacional del Poder Popular» (spansk). Nasjonalforsamlingen for folkemakten. Besøkt 18. oktober 2019. 


=== Litteratur ===
Gargarella, Roberto (2017). «The "Engine Room" of the Constitution (with Some Particular Attention to the Cuban Case)». Cuban Studies (45). University of Pittsburgh Press. s. 14–27. 


== Eksterne lenker ==
Hjemmesiden til presidentembetet
Hjemmesiden til nasjonalforsamlingen